Document ID: 31976R0696

Nõukogu määrus (EMÜ) nr 696/76,
25. märts 1976,
millega kehtestatakse erand määrusest (EMÜ) nr 2750/75 toiduabiks ettenähtud teravilja varumiskorra suhtes
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] muudetud määrusega (EMÜ) nr 3058/75, [2] eriti selle artiklit 28,
võttes arvesse nõukogu 25. juuli 1967. aasta määrust nr 359/67/EMÜ riisituru ühise korralduse kohta, [3] viimati muudetud määrusega (EMÜ) nr 668/75, [4] eriti selle artiklit 23a,
võttes arvesse komisjoni ettepanekut
ning arvestades, et:
nõukogu 29. oktoobri 1975. aasta määruse (EMÜ) nr 2750/75 (millega määratakse kindlaks toiduabiks ettenähtud teravilja varumise kriteeriumid) [5] artikli 4 lõigetes 1 ja 3 sätestatud pakkumismenetluse kasutamine ei võimalda alati täita paindlikkuse ja kiiruse eesmärki; järelikult tuleks ette näha võimalus kasutada teatavatel erandjuhtudel teistsugust menetlust,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EMÜ) nr 2750/75 artikli 4 lõigetest 1 ja 3 võib erandjuhtudel kasutada muud menetlust kui pakkumismenetlus kõnealuse määrusega hõlmatud toodete puhul, mis on ette nähtud toiduabiks ja mida tarnitakse FOB-etapis (või samaväärses etapis) või FOBile järgnevas etapis (või samaväärses etapis).
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. märts 1976

Labels: 17
5